Θανάσης Γιώγλου

Ο Θανάσης Γιώγλου (Θεσσαλονίκη, 13 Μαΐου 1971) είναι Έλληνας συγγραφέας, αρθρογράφος, ραδιοφωνικός παραγωγός, μουσικός, ερευνητής της Ελληνικής μουσικής και συλλέκτης δίσκων και ντοκουμέντων σχετικών με την ελληνική μουσική. Κατάγεται από την Κίο της Μικράς Ασίας και τον Πόντο. 

 Καλλιτεχνικό έργο 
Από το 1984 είναι μέλος της Φιλαρμονικής Ορχήστρας του Δήμου Καλαμαριάς. Επιπλέον, υπήρξε ιδρυτικό μέλος της Ορχήστρας Σύγχρονης Ελληνικής Μουσικής του Δήμου Καλαμαριάς, παίζοντας κιθάρα και τραγουδώντας. Το 1999 δημιούργησε, μαζί με μια ομάδα μουσικών, το μουσικό σύνολο με την ονομασία «Ταξιδιώτες στο χρόνο», το οποίο πραγματοποίησε πολλές συναυλίες μέχρι το 2004. Κορυφαία στιγμή του συγκροτήματος ήταν τα αφιερώματα στον Σταύρο Κουγιουμτζή που πραγματοποιήθηκαν τον Οκτώβριο και τον Δεκέμβριο του 2001, στο Θέατρο «Οδός» και στο Μέγαρο Μουσικής Θεσσαλονίκης αντίστοιχα, παρουσία του συνθέτη.

 Έργογραφία 
Άρθρα και συνεντεύξεις του με Έλληνες καλλιτέχνες έχουν δημοσιευθεί σε πληθώρα περιοδικών όπως το Δίφωνο, Μετρονόμος, Όασις, Πίστα, Πολίτης Καλαμαριάς καθώς και σε διαδικτυακές πλατφόρμες και περιοδικά όπως το ΜusicHeaven, Μουσικόραμα, Ορφέας και Kalamaria news. Του έχουν παραχωρήσει συνεντεύξεις σπουδαίοι Έλληνες συνθέτες, στιχουργοί και τραγουδιστές όπως ο Μίκης Θεοδωράκης, ο Γιώργος Νταλάρας, η Πόλυ Πάνου, ο Γιάννης Καλατζής, ο Αντώνη Βαρδής, ο Λαυρέντης Μαχαιρίτσας, ο Χρήστος Νικολόπουλος και άλλοι πολλοί.    

Σημαντική διάκριση αποτελεί η συμπερίληψη της συνέντευξης του Μίκη Θεοδωράκη στον Θανάση Γιώγλου στο βιβλίο του Μίκη Θεοδωράκη «Διάλογοι στο λυκόφως - 90 συνεντεύξεις» (ISBN: 9786185141219), σε επιμέλεια της Δέσποινας Ζηλφίδου που κυκλοφόρησε τον Μάιο του 2016 απο τις εκδόσεις Ιανός. Το βιβλίο προλογίζει ο Μίμης Ανδρουλάκης.

Από τον Μάρτιο του 2011 είναι βασικός συνεργάτης στο μουσικό διαδικτυακό περιοδικό Ogdoo.gr στο οποίο συνεχίζει να αρθρογραφεί μέχρι και σήμερα. 

Για μία επταετία, από τον Σεπτέμβρη του 2012 μέχρι και τον Ιούνιο του 2019 είχε την επιμέλεια και την παρουσίαση της εβδομαδιαίας ραδιοφωνικής εκπομπής με τίτλο «Εγώ, δεν έχω βγάλει το... ωδείο», στο Εθελοντικό Ραδιόφωνο του Δήμου Θεσσαλονίκης (100,6 FM). Στις εκπομπές αυτές παρουσιάστηκαν μουσικά αφιερώματα και συνεντεύξεις με Έλληνες δημιουργούς και ερμηνευτές. Ανάμεσα στους καλλιτέχνες που φιλοξενήθηκαν στο studio της εκπομπής ήταν οι: Γιώργος Νταλάρας, Γεράσιμος Ανδρεάτος, Βαγγέλης Κορακάκης, Γιώργος Μαργαρίτης, Ζαχαρίας Καρούνης, Αιμιλία Κουγιουμτζή, Σοφία Παπάζογλου, Βασίλης Φλώρος, Λιζέτα Καλημέρη, Μαρία Κουγιουμτζή, Στάθης Παχίδης, Λιζέτα Νικολάου, Ανδρέας Καρακότας, Αλέξης Βάκης, Νίκος Ορδουλίδης, Χρυσόστομος Σταμούλης, Κυριάκος Γκουβέντας και Χρήστος Νικολόπουλος.

Ως σύμβουλος και επιμελητής πηγών, αρχειακού υλικού και προγράμματος, έχει συνεργαστεί πολυάριθμες φορές σε διάφορες μουσικές εκδηλώσεις, ραδιοθέατρα, διαδικτυακά έργα, όπως η επίσημη ιστοσελίδα του Γιώργου Νταλάρα και στους παρακάτω δίσκους:
+ΔίσκοςΚαλλιτέχνηςΠαραγωγήΈτοςΣταύρος Κουγιουμτζής «Ζωντανή ηχογράφηση στο Βασιλικό Θέατρο»ΠολυσυμμετοχικόςΠολιτιστικό και Αθλητικό Σωματείο «Άγιος Ιωάννης ο Χρυσόστομος» Θεσσαλονίκης2015«Σοφία Βέμπο – Η φωνή που νίκησε τον φασισμό»Σοφία Μάνου Ινστιτούτο «Άγιος Μάξιμος ο Γραικός»2020«Εκεί που η πέτρα μαύρισε ανθίσαν μενεξέδες»Μάκης ΨαραδέλληςΠεριφέρεια Βορείου Αιγαίου, Αντιπεριφέρεια Πολιτισμού2023

Τον Μάιο του 2019 κυκλοφόρησε από τις εκδόσεις «Μετρονόμος» το πρώτο του βιβλίο με τίτλο «Το πάθος και το λάθος – Κρυφές ιστορίες της ελληνικής δισκογραφίας» (ISBN: 978-618-5339-28-9). Το βιβλίο αυτό αποτελεί μια συλλογή κειμένων που σχετίζονται με άγνωστες ιστορίες, λεπτομέρειες και λάθη της ελληνικής δισκογραφίας που αναδήθηκαν μέσα από τις έρευνές του. Περιλαμβάνονται πληροφορίες για άγνωστες μέχρι πρότινος δισκογραφικές εκδόσεις, κρυφές συμμετοχές τραγουδιστών σε δίσκους, λάθη στα εξώφυλλα δίσκων και πληροφορίες για ηχογραφήσεις που δισκογραφήθηκαν «κομμένες» . Προλογίζει ο Βαγγέλης Κορακάκης.

Τον Μάιο του 2021 κυκλοφόρησε από τις εκδόσεις «Μένανδρος» το βιβλίο του Κώστα Μπαλαχούτη «Στράτος Διονυσίου – Βάρδος λαϊκός και Σαλονικιός» (ISBN: 978-618-5447-09-0), το οποίο περιλαμβάνει συνοδευτικά κείμενα και αναλυτικό κατάλογο της δισκογραφίας του Στράτου Διονυσίου σε επιμέλεια του Θανάση Γιώγλου .

Τον Ιούλιο του 2022 κυκλοφόρησε από τις εκδόσεις «Ευγνώμων» το βιβλίο του Δρ. Αλέξανδρου Φωκά «Δώρος Γεωργιάδης, Μ’ ένα τραγούδι που μιλάει στην ανθρωπιά σας, Μουσική Διαδρομή» (ISBN: 978-9925-606-02-3), το οποίο περιλαμβάνει πρόλογο του Θανάση Γιώγλου .

Τον Μάιο του 2023 κυκλοφόρησε το δεύτερο βιβλίο του με τίτλο «Σταύρος Κουγιουμτζής – Άσε με πάλι να σου πω…» (ISBN: 978-618-5748-11-1) πάλι από τις εκδόσεις «Μετρονόμος». Το βιβλίο αυτό αποτελεί μια πλήρη βιογραφία και δισκογραφία του κορυφαίου συνθέτη και περιλαμβάνει μια εκτενή βιογραφική αφήγηση της συζύγου του συνθέτη, Αιμιλίας Κουγιουμτζή, μια αποκλειστική συνέντευξη του Γιώργου Νταλάρα, σπάνιο υλικό όπως μια ανέκδοτη συνέντευξη του Σταύρου Κουγιουμτζή στον Μίμη Πλέσσα, καθώς και πληθώρα απο συνεντεύξεις και κείμενα από συνεργάτες του στιχουργούς, ερμηνευτές, μουσικούς και ανθρώπους της μουσικής δημοσιογραφίας. Πρόκειται για μία ενδελεχή και συστηματική μελέτη πάνω στο έργο του Σταύρου Κουγιουμτζή η οποία ξεκίνησε το καλοκαίρι του 2007 και ολοκληρώθηκε στις αρχές του 2023. Το βιβλίο προλογίζουν ο Αρχιεπίσκοπος Αθηνών και πάσης Ελλάδος Ιερώνυμος Β’, η Αιμιλία Κουγιουμτζή και ο τραγουδοποιός Στάθης Παχίδης.

 Οι έρευνες του ως πηγές σε τρίτους 
Οι μελέτες και οι έρευνες του στο αντικείμενο της ελληνικής δισκογραφίας έχουν χρησιμοποιηθεί αρκετές φορές ως πηγές πληροφοριών σε βιβλία τρίτων συγγραφέων, δημοσιογραφικές και ιστορικές έρευνες  και ακαδημαικές εργασίες σπουδαστών. 

Μεταξύ άλλων, οι μελέτες του Θανάση Γιώγλου χρησιμοποιήθηκαν εκτενώς στις παρακάτω πανεπιστημιακές διπλωματικές και ερευνητικές εργασίες:
+ΦοιτητήςΤομέαςΠανεπιστήμιοΈτοςΠοιμενίδης Άγγελος ΕθνομουσικολογίαΑριστοτέλειο Πανεπιστήμιο Θεσσαλονίκης2018Αναστασία Νικολάου Τέχνη και ΕκπαίδευσηΠανεπιστήμιο Ιωαννίνων2019Δήμητρα Μπαντή Β. Νεοτερη Και Συγχρονη Ιστορια – ΛαογραφιαΠανεπιστήμιο Ιωαννίνων2021Κατερίνα Καδιανάκη Δημόσια ΙστορίαΕλληνικό Ανοιχτό Πανεπιστήμιο2022
Επίσης, οι μελέτες του έχουν χρησιμοποιηθεί ως πηγές σε πλήθος βιβλίων άλλων συγγραφέων. Ενδεικτικά αναφέρονται τα παρακάτω βιβλία:
+ΒιβλίοΣυγγραφέαςISBNΕκδόσειςΈτος«Η δισκογραφική καριέρα του Βασίλη Τσιτσάνη» (1936-1983)  Νίκος Ορδουλίδης 978-960-6882-98-2Ιανός2014«Μίκης Θεοδωράκης - Θρησκεία μου είναι η Ελλάδα»  Γιώργος Λογοθέτης 978-960-4648139Μίλητος2015«Πάνος Γαβαλάς - Μια φωνή όλο φως» Δημήτρης Μανιάτης 978-960-14-3265-6Α.Α.Λιβάνη2018«Κώστας Βίρβος - Εγώ δεν ζω γονατιστός» Μαρία Βίρβου978-960-02-3552-4Παπαζήση2019«Μίκης Θεοδωράκης - Ταξίδι στον ωκεανό της μουσικής και της ιστορίας» Αναστασία Βούλγαρη978-618-5141-93-6Ιανός2021«Στέλιος Καζαντζίδης - Θηρίο ανήμερο»  Θανάσης Λάλας978-960-615-342-6Αρμός2021Musical Nationalism, Despotism and Scholarly Interventions in Greek Popular Music Νίκος Ορδουλίδης978-1-5013-6944-5Bloomsbury Academic2021«Γρηγόρης Μπιθικώτσης - Ο τραγουδιστής των Ελλήνων» Γιώργος Πολ.Παπαδάκης978-960-694-562-5Δρόμων2022«Μπαγιαντέρας - Δημήτρης Γκόγκος - Η προπολεμική περίοδος» Ανέστης Μπαρμπάτσης978-618-5339-83-8Μετρονόμος2022«Ο “θρυλικός” Μάριος Κώστογλου»Παναγιώτης Ξανθόπουλος978-9925-7998-0-0Οινομαγειρειο «Η καρδιά του μάγκα»2023«Μαρίκα Νίνου – Ευαγγελία Αταμιάν – Σαν άστρο εβασίλεψα»Κατερίνα Τσιρίδου & Τάσος Κακλαμάνης978-960-563-488-9Ελληνοεκδοτική 2023«Μανώλης Μητσιάς – Ήλιος χειμωνιάτικος, άρχοντας λαμπρός»Γιάννης Κούρκουλος978-618-574-818-0Μετρονόμος 2023«Στέλιος Καζαντζίδης - Δεν με σβήνει κανένας»Κώστας Μπαλαχούτης978-618-559-092-5Ινφογνώμων2025«Ο παγκόσμιος Μίκης Θεοδωράκης» Γιώργος Λογοθέτης978-960-547-708-0Άγκυρα2025

 Παραπομπές 

 Εξωτερικοί σύνδεσμοι 
 Θανάσης Γιώγλου - Όγδοο
 Θανάσης Γιώγλου: συνέντευξη στην Μαρία Τσακίρη
 Θανάσης Γιώγλου: συνέντευξη στον Γιάννη Κολλιάκο
 Εκπομπή ΕΡΤ «Η Αυλή των Χρωμάτων» με την Αθηνά Καμπάκογλου - “Το πάθος και το λάθος” - Αφιέρωμα στο βιβλίο του Θανάση Γιώγλου»
 Εκπομπή ΕΡΤ «Η Αυλή των Χρωμάτων» με την Αθηνά Καμπάκογλου - Αφιέρωμα στον Σταύρο Κουγιουμτζή»